《送仲秉赴廷试五首 其五》
宋代·李吕

元龙湖海士，可但著茅庐。诗老经从地，禹功疏凿馀。

蜀峰帆影隔，郢树鸟行疏。太史行天下，归来好著书。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。